Foto: Novosti, FAH

TJEDNIK Novosti objavio je fotografije aktualnog ministra kulture Zlatka Hasanbegovića na kojima s ustaškom kapom pozira s Velimirom Bujancem!

U devetesetima je, piše tjednik, Hasanbegović u listu "Nezavisna Država Hrvatska" nedvosmisleno veličao ustaški pokret te se slikao s ličnostima kao što su Mladen Schwartz, Velimir Bujanec i zet Ante Pavelića Srećko Pšeničnik. Navedeni list NDH uređivao je tih godina upravo Pšeničnik, koji je bio i predsjednik Hrvatskog oslobodilačkog pokreta (HOP).

Aktualni ministar kulture Hasanbegović je kao suradnik u impressumu lista NDH naveden od travnja do studenog 1996., ali se kao autor pojavljuje već od veljače i prvog broja.

Prema navodima Novosti, Hasanbegović je u listu posvećenom "pridržavanju nauka i djela Ante Pavelića" te negiranju zločina NDH tijekom 1996. godine napisao najmanje dva teksta.

> Hasanbegović: Ovo je još jedna podvala, žele me politički likvidirati



> Procurila fotografija Hasanbegovića s ustaškom kapom, MOST šuti

> Puhovski: Hasanbegović od zemlje radi provinciju, premijer je dokazao da je doista izgubljen u Hrvatskoj

Tekst se nastavlja ispod oglasa

Kako je pojašnjeno riječ je o fotografijama koje su 1996. objavljene u časopisu Nezavisna Država Hrvatska koji se tada prodavao na kioscima, donose Novosti.

Premijer uvjeren da je Hasanbegović antifašist



Isti izvor donosi da je današnji ministar kulture bio suradnik te tiskovine u kojoj je pisao tekstove o ujedinjenju "Domovine od Mure, Drave i Drine pa do Jadranskoga mora".



"Ja i Hasanbegović smo često komunicirali, ovi komentari u javnosti su izvan konteksta, on je uvjereni antifašist i povjesničar, mislim da će biti sjajan ministar", rekao je danas premijer Tim Orešković o ministru kulture Zlatku Hasanbegoviću.

Kontroverzni povijesničar, a sada i ministar kulture Hasanbegović, već se proslavio izjavom da je antifašizam floskula, kao i po svojem divljenju liku i djelu nacističkog imama.

Strani mediji o hrvatskoj sramoti



Svjetski mediji, već su se raspisali o "hrvatskoj sramoti - ministru kulture", dok je centar Simon Wiesenthal poslao hrvatskoj Vladi oštro pismo u kojem traže hitnu smjenu ministra kulture, šokirani njegovim neutemeljenim i potpuno nepreciznim komentarima vezanima uz povijest Hrvatske za vrijeme Drugog svjetskog rata i Holokausta.



"Na komemoraciji za Jasenovac ne komemorira se žrtva, ne osuđuje počinitelj zločina, već se ona zloupotrebljava za rehabilitaciju jugoslavenskoga komunizma koji sam po sebi, u sebi, u svojem temelju, ima zločin", samo je jedna od kontroverznih izjava današnjeg ministra kulture.